### 6.      Beslutning om risikobaseret dimensionering af Vestsjællands Brandvæsen

**Åbent**

Sagsnr.: 326-2016-29204       J.nr.: 14.00.08           Otto Nissen.:
326-2018-240586

**Sagstype**

Beslutning

**Resume og sagens baggrund**

Det overordnede formål med Plan for Risikobaseret dimensionering
er at tilrettelægge redningsberedskabet efter lokale risici i ejerkommunerne.
Planen skal minimum revideres en gang i hver valgperiode. Den nugældende plan
blev vedtaget i foråret 2016 som en sammenskrivning af de fem kommunale planer
for risikobaseret dimensionering.

Beredskabskommissionen besluttede, at resultatet af den
igangværende revision af Plan for Risikobaseret Dimensionering skulle være en
fagligt forsvarlig plan, hvor serviceniveauet var ensrettet og der var fokus på
besparelser.

Vestsjællands Brandvæsen har identificeret og analyseret de
risici, der findes i de fem kommuner. På basis af dette har Vestsjællands
Brandvæsen udarbejdet et udkast til Plan for Risikobaseret Dimensionering.
Udkastet har været i intern og ekstern høring. Det reviderede planforslag
bilagt hvidbog med høringssvar og den kommenterede udtalelse fra
Beredskabsstyrelsen blev godkendt i Beredskabskommissionen den 14. september
2018 til endeligt behandling og vedtagelse i ejerkommunernes
kommunalbestyrelser.

Tilkøb af serviceniveau behandles på et efterfølgende
dagsordenspunkt.

**Indstillinger**

Direktøren indstiller, at beredskabskommissionens anbefalede
udkast til Plan for Risikobaseret Dimensionering tiltrædes.

**Behandling**

Økonomiudvalget, Kommunalbestyrelsen

**Sagsfremstilling**

Beredskabskommissionen har prioriteret en bred proces med en
udvidet høring. Processen frem til beredskabskommissionens møde den 24. august
2018 er beskrevet i et særskilt bilag.

Vestsjællands Brandvæsen har modtaget 11 høringssvar, som er
indgået dels fra personalegrupper på de enkelte brandstationer, dels fra Holbæk
kommune samt en beboerforening. De indkomne høringssvar er samlet i en hvidbog,
der er vedlagt som bilag, hvor også Vestsjællands Brandvæsens bemærkninger til
høringssvarene fremgår.

Sussie Krogh drejer sig blandt andet om:

1. Brandvæsenets
vandforsyningskapacitet i forhold til udfasning af en tankvogn samt
nedlæggelser af flere slangetendere.

2. Opgraderingen af
beredskabet i Kalundborg.

3. Brandvæsenets
projekt om rekruttering og fastholdelse af medarbejdere.

4. Omlægning af
brandstationen på [adresse] til Ø-beredskab.

5. Varetagelse af
opgaver uden for beredskabslovens område.

Overordnet set har de forhold, der er fremkommet i
høringsperioden, været behandlet af arbejdsgruppen, og der er ikke fremkommet
nye afgørende oplysninger. De rettelser, som er sket i planen på baggrund af
denne høringsproces, er således af teknisk karakter.

Planforslaget har, jf. gældende lovgivning, været sendt til
udtalelse i Beredskabsstyrelsen. Beredskabsstyrelsen har den 16. august 2018
fremsendt udkast til svar. Det endelige svar er uændret ift. udkastet. Udkastet
med Kaspar Dahl kommentarer er vedlagt som bilag. Svaret medfører en ændring af RBD,
nemlig at kravet om afgang inden for 5 minutter efter alarmcentralens afgivelse
af alarm gælder for hele førsteudrykningen - og ikke kun første køretøj.
Omkring den foreslåede ændring af basisstationen på [adresse] til et ø-beredskab
anfører Beredskabsstyrelsen "styrelsen finder derfor ikke, at den
foreslåede ændring vil være forsvarlig eller i overensstemmelse med de
grundlæggende hensyn bag tilrettelæggelsen af brandvæsenet i [adresse] jf.
ovenfor." Vestsjællands Brandvæsen fastholder, at den foreslåede ændring
er faglig forsvarlig og ændringen af basisstationen på [adresse] til et ø-beredskab
er derfor medtaget i det foreliggende udkast til Plan for Risikobaseret
Dimensionering, som Beredskabskommissionen har tiltrådt med en udtalelse fra
Holbæk.

Beredskabskommissionen har besluttet, at det operative
beredskab i [adresse] erhvervsområde og havn udtages til en nærmere faglig og
økonomisk analyse samt en dialog med de berørte parter. Resultatet af analysen
skal forelægges Beredskabskommissionen inden udgangen af 2018. I den
igangværende revision af Plan for Risikobaseret Dimensionering fortsætter principielt
den nuværende Plan for Risikobaseret Dimensionering for Kalundborg.

Ligeledes har Beredskabskommissionen besluttet, at de
enkelte kommuner kan tilkøbe opgraderinger af det generelle beredskab. Disse
opgraderinger er ikke en del af den formelle beskrivelse af serviceniveauet og
behandles efterfølgende i et særskilt dagsordenspunkt.

Kaspar Dahl forslag til plan for risikobaseret dimensionering samt
bilag 3.0 er vedlagt, og ændringer i forhold til planforslaget fra juni måned
er angivet. De øvrige dokumenter er uændrede og ligger på [adresse] hjemmeside
under dagsorden til Beredskabskommissionens møde den 29. juni 2018. Til
Økonomiudvalgets og Kommunalbestyrelsens behandling af denne dagsorden er vedlagt
følgende bilag:

· VSBV forslag til Plan for Risikobaseret dimensionering

· Bilag 3.0

· Hvidbog med høringssvar

· Svar fra Beredskabsstyrelsen med VSBVs kommentarer

· Procesplan

**Økonomiske konsekvenser**

Det fremlagte forslag medfører en nettobesparelse på driften
på kr. 1.253.000. Dog er der i 2019 nogle engangsomkostninger ved
implementering af det ensrettede serviceniveau på kr. 174.000. Omkostninger og
indtægter i forbindelse med de tilkøbte serviceforøgelser forventes at
balancere. Beløb er ikke P/L-fremskrevet.

Ovennævnte tal er indarbejdet i dagsordenspunkt
"Revideret Budget 2019 inkl. implementering af RBD", der blev
vedtaget af beredskabskommissionen på mødet den 24. august 2018 til
efterfølgende endelig godkendelse i de fem ejerkommuner.

**Økonomiudvalgets møde den 24.
oktober 2018:**

Anbefales.

**Bilag**

|  |  |
| --- | --- |
| 326\_2018\_211310\_Bilag\_\_\_VSBV\_plan\_for\_risikobaseret\_dimensionering | 326-2018-240637 |
| 326\_2018\_204689\_Bilag\_3.0\_\_\_Analysesamling\_oplæg\_til\_operativt\_ser | 326-2018-240634 |
| 326\_2018\_207039\_Bilag\_\_\_Hvidbog\_[telefonnummer] | 326-2018-240632 |
| 326\_2018\_211446\_Bilag\_\_\_Beredskabsstyrelsens\_udkast\_til\_høringssva | 326-2018-240631 |
| 326\_2018\_199167\_Bilag\_\_\_Procesbeskrivelse\_\_Risikobaseret\_dimension | 326-2018-240629 |